Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: 2. melléklet a 25/2011. (XI. 17.) PSZÁF rendelethez
Paragraph Index: 522

1. Éves jelentés táblái Általános szabályok A táblák kitöltésekor az adatok tartalmára, értékelésére vonatkozóan az Szmt., illetve Övhr. előírásait kell alkalmazni. A jelentésben szereplő mérlegtáblák (73ME, 73MF) az Övhr. 1. számú melléklete, az eredménykimutatás táblák (73OA,73OB,73OC) az Övhr. 3. számú melléklete struktúráját követik. A felügyeleti mérlegben és a kapcsolódó jelentésekben kimutatott állományoknak meg kell egyezniük a vonatkozó időszaki főkönyvi kivonat, és analitikák tárgyévi forgalmi és a tárgyév végén fennálló állományi adataival. A táblákban a tárgyévi adatok mellett az előző év adatait is be kell mutatni. 73ME Mérleg - Eszközök 73MF Mérleg - Forrás 73OA Eredménykimutatás - Pénztár működési tevékenysége 73OB Eredménykimutatás - Pénztári szolgáltatások fedezete 73OC Eredménykimutatás - Likviditási fedezet 73OD Cash-Flow kimutatás A tábla célja A pénztár pénzmozgásaiban bekövetkezett változások bemutatása a táblában rögzített jogcímek szerinti bontásban, melyekhez olyan korrekciós tételeket kell alkalmazni, amelyek segítségével – a levezetés alapján mutatkozó – halmozódások kiszűrésre kerüljenek. A tábla kitöltése A pénztár cash-flow kimutatásának előírt szerkezetét az Övhr. 5. számú melléklete tartalmazza. A magánnyugdíjpénztárat is működtető önkéntes nyugdíjpénztár a cash-flow kimutatást az önkéntes nyugdíjpénztári tevékenység vonatkozásában az Övhr. 5. számú melléklet szerint, a magán-nyugdíjpénztári tevékenység vonatkozásában az Mvhr. 3. számú melléklete szerint köteles elkészíteni. A cash-flow kimutatásban a tárgyévi adatok mellett az előző év adatait is be kell mutatni. 73OEA Fedezeti céltartalék A tábla célja A táblában a pénztár fedezeti céltartalék nyitó állományához viszonyított, a záró állományt befolyásoló növelő és csökkentő hatásokat kell bemutatni. A tábla kitöltése A tábla előírt tartalmát és szerkezetét az Övhr. 6. számú melléklete A) része tartalmazza. A táblában a tárgyévi adatok mellett az előző év adatait is be kell mutatni. 73OEB Likviditási tartalékok A tábla célja Ebben a táblában kell bemutatni a pénztár likviditási céltartalék, azon belül az egyes likviditási célokra képzett tartalékok nyitó állományához viszonyított, a záró állomány nagyságát befolyásoló növelő és csökkentő hatásokat. A táblában a tárgyévi adatok mellett az előző év adatait is be kell mutatni. A tábla kitöltése A tábla előírt tartalmát és szerkezetét az Övhr. 6. számú melléklete B) része tartalmazza. 73OEC Céltartalékok állománya összesen A tábla célja Itt kell bemutatni a pénztár működési, fedezeti és likviditási és meg nem fizetett tagdíjakra képzett céltartalékok állományi adatainak alakulását. A tábla kitöltése A tábla előírt tartalmát és szerkezetét az Övhr. 6. számú melléklete C) része tartalmazza. 73OF A taglétszám alakulása A tábla célja A bemutatott taglétszám adatokból megállapítható legyen a tárgyidőszaki taglétszám jogcímenkénti változása a nyitó létszámhoz viszonyítva. A tábla kitöltése A táblában kell levezetni a taglétszámnak a tárgyidőszaki nyitó létszámához viszonyított változásokat, a növelő és csökkentő hatásokat jogcímek szerinti bontásban. Ki kell mutatni a záró taglétszámból a tagdíjat nem fizető, a járadékot igénybevevő tagok számát valamint a nők és férfiak időszak végi taglétszámát is.

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes